**Кодекс понашања запослених,студената,ученика, волонтера, приправника у предшколској установи**

**Циљ овог кодекса је да ближе утврди правила понашања запослених у Предшколској установи и да обавести јавност о понашању које има право да очекује од запослених.**

**Кодекс понашања запослених, је подељен на неколико сегмената**

* однос према послу
* однос према деци
* однос према родитељима
* начин одевања
* однос према сарадницима
* деструктивна понашања
* однос према имовини

**Однос према послу**

* Васпитач је дужан да професионално, савесно и одговорно обавља васпитно-образовни рад у предшколској установи.
* Васпитач не оставља децу саму у групи, без надзора другог запосленог,
* Запослени је дужан да поштује своје радно време, што подразумева тачност доласка и одласка на посао и састанке, као и поштовање договорених и законом прописаних рокова.
* Запослени је дужан да поштује своје и туђе време за паузу,
* Запослени је дужан да поштује раднике, родитеље и децу Предшколске установе.
* Запослени своје приватне послове не обавља у току радног времена.
* У случају кашњења, запослени треба да обавести своје  колеге и претпостављеног.

**Однос према деци**

* Запослени својим понашањем даје пример деци како да се понашају.
* Запослени ради за добробит детета и никада и ни на који начин, не омаловажава, исмева, вређа или понижава дете.
* Запослени поштује посебност сваког детета.

**Однос према родитељима**

* Запослени  је дужан да поступа љубазно и пристојно, покаже заинтересованост и стрпљење,  благовремено и тачно даје податке и информације у складу са својим овлашћењима. Према родитељима се опходи бираним речима персирањем и без употребе вербалне агресије.
* Запослени је дужан да негује сараднички однос уз  обавезу уважавања родитеља – старатеља детета и осталих лица која долазе по дете у Предшколску установу.
* Васпитач и само васпитач је дужан обавештавати родитеља о понашању и активности детета.

**Начин одевања**

* Запослени је дужан да се прикладно одева и пристојно изгледа, у складу са захтевима радног места.  (Неприкладним се сматра : долазак у сукњама краћим од 5 цм изнад колена, шортсу и бермудама, мајицама на бретеле без рукава- уколико нису прекривене кошуљом, блејзером или џемпером , са великим деколтеом, откривеног стомака, прозирне и преуске одеће, хеланкама уколико нису прекривене дужом туником, .одеће са навијачким и станачким обележјима, одеће са увредљивим натписима, обуће са превисоким потпетицама, папучама (осим прописаних које представљају део радне униформе), пирсинг, дугих ноктију, нечисте и неуредне косе и одеће.

Обезбеђену радну униформу запослени су у обавези да користе за време радног времена у установи.

Непоштовање правила о одевању за запослене представља чињење лакше повреде радне обавезе.

Запослени који се не буду придржавали правила о одевању биће удаљени из установе и послати кући да се адекватно обуку

**Однос према сарадницима**

* Запослени поштује распоред радног времена у складу са потребама установе.
* Запослени с дужном пажњом и поштовањем, поспешују професионалне односе, поштују једни друге, односећи се према свима коректно и са уважавањем.

**Деструктивна понашања**

* У просторијама, дворишту и/или када је на неком другом месту заједно са децом, запослени не пуши, не пије алкохолна пића, нити користи било које друге психоактивне супстанце.
* Ако користи психоактивне супстанце било кад или било где није подобан за рад.
* Запослени поштује забрану испољавања страначке припадности  и секташког деловања у Предшколској установи, као и све видове расне, верске, националне, полне мржње и нетрпељивости.
* Запослени све међусобне конфликтне ситуације покушавају самостално да превазилазе и решавају, а уколико у томе не успеју, обраћају се помоћнику или директору Предшколске установе.
* Запослени изостајање с посла благовремено најављује помоћнику или  директору Предшколске установе. како се не би реметило планско извођење васпитно-образовних активности и организација рада у установи.

**Однос према имовини**

* Васпитач искључиво у раду са децом користи опрему и потрошни материјал који му стоји на располагању и служи за припрему и реализацију васпитно-образовног рада.
* Запослени искључиво у свом раду у установи користи опрему, средства и материјале који му стоје на располагању а служе за испуњавање радних обавеза које су прописане законом.
* Запослени је дужан да чува и брине о имовини установе.
* **Поред свега напред наведеног запослени су дужни да у свему поступају у складу са Статутом и Правилима понашања у Предшколској установи  и са важећим Законом.**
* **Непоштовање и непоступање по овом Кодексу повлачи дисциплинску одговорност у установи и Суду части у Удружењу**.

Понашањем у складу са Кодексом испољавамо поштовање према себи и другима, а уједно чувамо углед професије и Предшколске установе.